Za smidkou chleba - Šteinhíbel, Michal, 1901-1988 (Bratislava Mladé letá, 1971)
Prvá svetová vojna a monarchia, vznik Prvej Československej republiky - to sú udalosti, o ktorých sa mladí čitatelia dozvedajú z vlastivedy a dejepisu. S umeleckým obrazom tohto obdobia prichádza autor v romániku Za smitkou chleba. Jeho hrdina Paľko má svoje sny, pravda iné, ako jeho dnešný vrstovníci. Jeho najväčšou túžbou je pomôcť matke a čím skôr vlastnými rukami zarobiť na chlieb. Nie je mu ľahko nechať doma samotnú mať, ktorá hrdlačí na poli a chveje sa o otca, ktorý je už tretí rok na fronte. Túžba pomáhať svojími, hoci ešte len detskými rukami je však silnejšia. Medzi kamarátmi zabudne na clivotu, veď ľudia si vždy nájdu chvíľky v ktorých sa vedia tešiť. Sú to večeri pri harmonike a tajomnom rozprávaní žien. O to úprimnejšie vie potom počúvať a veriť otcovmu rozprávaniu, že svet treba premeniť aby sa každému kto statočne pracuje dostal taký kus chleba a taký kus šťastia aký mu právom náleží...
Keywords: literatúra pre deti; slovenská literatúra